CELEX: 32007D0083
Language: ro
Date: 2007-02-05 00:00:00
Title: 2007/83/CE: Decizia Comisiei din 5 februarie 2007 de modificare a Deciziei 2006/415/CE privind anumite măsuri de protecție referitoare la influența aviară cu patogenitate ridicată de subtip H5N1 la păsările de curte din Regatul Unit (notificată cu numărul C(2007) 404) (Text cu relevanță pentru SEE )

7.2.2007   
            
            
               RO
            
            
               Jurnalul Oficial al Uniunii Europene
            
            
               L 33/4
            
         
      DECIZIA COMISIEI
   
   din 5 februarie 2007
   de modificare a Deciziei 2006/415/CE privind anumite măsuri de protecție referitoare la influența aviară cu patogenitate ridicată de subtip H5N1 la păsările de curte din Regatul Unit
   (notificată cu numărul C(2007) 404)
   (Text cu relevanță pentru SEE)
   (2007/83/CE)
   COMISIA COMUNITĂȚILOR EUROPENE,
   având în vedere Directiva 89/662/CEE a Consiliului din 11 decembrie 1989 privind controalele sanitar veterinar în cadrul schimburilor intracomunitare în vederea realizării pieței interne (1), în special articolul 9 alineatul (3),
   având în vedere Directiva 90/425/CEE a Consiliului din 26 iunie 1990 privind controalele sanitar-veterinare și zootehnice aplicabile în cadrul schimburilor intracomunitare cu anumite animale vii și produse în vederea realizării pieței interne (2), în special articolul 10 alineatul (3),
   întrucât:
   
               (1)
            
            
               Decizia 2006/415/CE a Comisiei din 14 iunie 2006 privind anumite măsuri de protecție referitoare la gripa aviară cu patogenitate ridicată de subtip H5N1 la păsările de curte din Comunitate și de abrogare a Deciziei 2006/135/CE (3) stabilește anumite măsuri de protecție în vederea prevenirii răspândirii gripei aviare în alte părți ale Comunității prin circulația păsărilor sau a produselor provenite de la acestea.
            
         
               (2)
            
            
               Regatul Unit a notificat izbucnirea unui focar de gripă aviară cu patogenitate ridicată H5N1 la păsări pe teritoriul său și a luat măsurile corespunzătoare în cadrul Deciziei 2006/415/CE, inclusiv stabilirea zonelor A și B, în conformitate cu prevederile articolului 4 la prezenta decizie.
            
         
               (3)
            
            
               Comisia este mulțumită de faptul că granițele zonelor A și B stabilite de autoritatea competentă din Regatul Unit se află la o distanță suficientă de zona reală a focarului. Zonele A și B din Regatul Unit pot fi, așadar confirmate, iar durata regionalizării poate fi stabilită.
            
         
               (4)
            
            
               Prin urmare, Decizia 2006/415/CE trebuie modificată în consecință.
            
         
               (5)
            
            
               Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa la Decizia 2006/415/CE este modificată în conformitate cu textul anexei la prezenta decizie.
   Articolul 2
   Prezenta decizie se adresează statelor membre.
   
      Adoptată la Bruxelles, 5 februarie 2007.
      
         
            Pentru Comisie
         
         Markos KYPRIANOU
         
         
            Membru al Comisiei
         
      
   
   
      (1)  JO L 395, 30.12.1989, p. 13. Directivă astfel cum a fost modificată ultima dată prin Directiva 2004/41/CE (JO L 157, 30.4.2004, p. 33); versiune revizuită (JO L 195, 2.6.2004, p. 12).
   
      (2)  JO L 224, 18.8.1990, p. 29. Directivă astfel cum a fost modificată ultima dată prin Directiva 2002/33/CE a Parlamentului European și a Consiliului (JO L 315, 19.11.2002, p. 14).
   
      (3)  JO L 164, 16.6.2006, p. 51. Decizie astfel cum a fost modificată ultima dată prin Decizia 2007/79/CE (JO L 26, 2.2.2007, p. 5).
   
      ANEXĂ
      Anexa la Decizia 2006/415/CE se modifică după cum urmează:
      
                  1.
               
               
                  Următorul text este adăugat la Partea A:
                  
                              „ISO Codul țării
                           
                           
                              Stat membru
                           
                           
                              Zona A
                           
                           
                              Aplicabil până la [articolul 4 alineatul (4) litera (b) punctul (iii)]
                           
                        
                              Codul
                              (dacă este disponibil)
                           
                           
                              Denumire
                           
                        
                              Regatul Unit
                           
                           
                              REGATUL UNIT
                           
                           
                               
                           
                           
                               
                           
                           
                              12.3.2007
                           
                        
                              Zona de protecție
                           
                           
                              00154
                           
                           
                              Parte din comitatul Suffolk, cuprinsă într-un cerc cu o rază de 3 kilometri, axată pe coordonatele TM4009079918 (1).
                           
                        
                              Zona de supraveghere
                           
                           
                              00154
                           
                           
                              Parte din comitatul Suffolk, cuprinsă într-un cerc cu o rază de 10 kilometri, axată pe coordonatele TM4009079918 (1).
                           
                        
            
                  2.
               
               
                  Următorul text este adăugat la Partea B:
                  
                              „ISO Codul țării
                           
                           
                              Stat membru
                           
                           
                              Zona B
                           
                           
                              Aplicabil până la [articolul 4 alineatul (4) litera (b) punctul (iii)]
                           
                        
                              Codul
                              (dacă este disponibil)
                           
                           
                              Denumire
                           
                        
                              Regatul Unit
                           
                           
                              REGATUL UNIT
                           
                           
                               
                           
                           
                               
                           
                           
                              12.3.2007
                           
                        
                              00154
                              00162
                           
                           
                              Părți din comitatele Norfolk și Suffolk, cuprinse între următoarele limite:
                              
                                           
                                       
                                       
                                          Din referința geografică TM357400 (2), se urmează un drum secundar la vest până la intersecția T la referința geografică TM346400 (2). Se face dreapta pe B1083 și se continuă spre nord pe B1083 până la sensul giratoriu la referința geografică TM292500 (2). Se face stânga pe A1152 și se continuă spre vest și pe urmă sud până la sensul giratoriu la referința geografică TM259493 (2).
                                       
                                    
                                           
                                       
                                       
                                          Se face dreapta pe B1079 și se continuă spre vest și pe urmă nord-vest până la sensul giratoriu la referința geografică TM214538 (2). Se face stânga pe B1078 și se continuă spre vest până la intersecția cu A140(T) la referința geografică TM111548 (2). Se face dreapta și se continuă spre nord pe A140(T) până la intersecția cu A47(T) la TG219038 (2).
                                       
                                    
                                           
                                       
                                       
                                          Se face dreapta și se continuă spre nord-est și pe urmă spre est pe A47(T) până la sensul giratoriu la referința geografică TG518084 (2).
                                       
                                    
                                           
                                       
                                       
                                          Se merge pe A149 și se continuă spre sud-vest până la intersecția la TG521080 (2). Se merge pe B1141 spre sud-est până la intersecția cu un drum secundar la referința geografică TG525078 (2).
                                       
                                    
                                           
                                       
                                       
                                          Se face stânga pe un drum secundar și se continuă spre est până la intersecția cu un alt drum secundar, până la coastă, la referința geografică TG531079 (2) [granița se extinde direct spre est de coastă la TG532078 (2) și urmează coasta spre sud de referința geografică TM357400 (2)].
                                       
                                    
                        
            
         (1)  Coordonatele se înscriu în coordonatele naționale britanice.“
      
         (2)  Coordonatele se înscriu în coordonatele naționale britanice.“